**Ўзбекистон Республикаси**

**Бандлик ва меҳнат муносабатлари вазирлигининг**

**ТУШУНТИРИШИ**

Ўзбекистон Республикаси Президентининг 2020 йил 3 декабрдаги **“2021 йилда расмий саналарни нишонлаш даврида қўшимча ишланмайдиган кунларни белгилаш ва дам олиш кунларини кўчириш тўғрисида”ги** ПФ-6122-сон
ва 2021 йил 10 майдаги **“Ўзбекистон Республикаси Президентининг 2020 йил
3 декабрдаги “2021 йилда расмий саналарни нишонлаш даврида қўшимча ишланмайдиган кунларни белгилаш ва дам олиш кунларини кўчириш тўғрисида”ги ПФ-6122-сон Фармонига ўзгартиришлар киритиш тўғрисида”ги**ПФ-6222-сон Фармонларига мувофиқ Ўзбекистон Республикаси Бандлик ва меҳнат муносабатлари вазирлиги тушунтириш беради:

1. Барча ходимлар учун 2021 йилда қўшимча дам олиш кунлари: 14 май (жума), 2 сентябрь (пайшанба), 3 сентябрь (жума) ва 31 декабрь (жума) ҳисобланади.
2. 6 кунлик иш ҳафтасида банд бўлган ходимлар учун қўшимча дам олиш кунлари: 2 январь (шанба), 20 март (шанба), 22 март (душанба), 15 май (шанба), 21 июль (чоршанба), 22 июль (пайшанба) ва 4 сентябрь (шанба) ҳисобланади.
3. Беш ва олти кунлик иш ҳафталари учун иш кунлари қуйидагилар: 27 март (шанба), 17 июл (шанба), 24 июл (шанба).
4. Мазкур тушунтиришнинг 1-3 бандларига мувофиқ:

4.1. йиллик иш вақти меъёри:

- беш кунлик иш ҳафтасида ишлаганлар учун: 250 кун, 1995 соат;

- олти кунлик иш ҳафтасида ишлаганлар учун: 295 кун, 1963 соат;

- олти кунлик иш ҳафтасида қисқартирилган (36 соат) иш вақтида ишлайдиганлар учун: 295 кун, 1764 соатни ташкил этади.

4.2. 2021 йил май ойидаги иш вақтининг меъёри:

- беш кунлик иш ҳафтасида ишлаганлар учун: 19 кун, 151 соат;

- олти кунлик иш ҳафтасида ишлаганлар учун: 23 кун, 151 соат;

- олти кунлик иш ҳафтасида қисқартирилган (36 соат) иш вақтида ишлайдиганлар учун: 23 кун, 136 соатни ташкил қилади.

4.3. 2021 йил июль ойидаги иш вақтининг меъёри:

 - беш кунлик иш ҳафтасида ишлаганлар учун: 21 кун, 167 соат;

- олти кунлик иш ҳафтасида ишлаганлар учун: 24 кун, 157 соат;

- олти кунлик иш ҳафтасида қисқартирилган (36 соат) иш вақтида ишлайдиганлар учун: 24 кун, 143 соатни ташкил қилади.

4.4. 2021 йил декабрь ойидаги иш вақтининг меъёри:

 - беш кунлик иш ҳафтасида ишлаганлар учун: 21 кун, 167 соат;

- олти кунлик иш ҳафтасида ишлаганлар учун: 25 кун, 166 соат;

- олти кунлик иш ҳафтасида қисқартирилган (36 соат) иш вақтида ишлайдиганлар учун: 25 кун, 149 соатни ташкил қилади.

***(Ишлаб чиқариш тақвими ва ҳар чораклик иш вақти меъёри Бандлик ва меҳнат муносабатлари вазирлигининг расмий веб-сайти*** [***www.mehnat.uz***](http://www.mehnat.uz) ***да жойлаштирилган).***

1. Ўзбекистон Республикаси Президентининг 2020 йил 3 декабрдаги “2021 йилда расмий саналарни нишонлаш даврида қўшимча ишланмайдиган кунларни белгилаш ва дам олиш кунларини кўчириш тўғрисида”ги ПФ-6122-сон Фармонининг
3-банди учинчи хатбошисига мувофиқ “бюджет ташкилотларида ушбу Фармоннинг
1-бандидабелгиланган қўшимча дам олиш кунлари ҳар йилги меҳнат таътилининг давомийлигини икки иш кунига қисқартириш ҳисобига қопланади” деб белгиланган. Ўзбекистон Республикаси Президентининг 2021 йил 10 майдаги **“Ўзбекистон Республикаси Президентининг 2020 йил 3 декабрдаги “2021 йилда расмий саналарни нишонлаш даврида қўшимча ишланмайдиган кунларни белгилаш
ва дам олиш кунларини кўчириш тўғрисида”ги ПФ-6122-сон Фармонига ўзгартиришлар киритиш тўғрисида”ги** ПФ-6222-сон Фармонига мувофиқ ушбу норма ўзгартиришсиз қолдирилган.

Яъни, Ўзбекистон Республикаси Президентининг 2021 йил 10 майдаги
ПФ-6222-сон Фармонига мувофиқ белгиланган қўшимча икки кунлик дам олиш куни
(14 май ва 31 декабрь) тегишли иш йили учун ходимларнинг меҳнат таътиллари давомийлигини қисқартирилишига олиб келмайди.